Una nova ruta de xàrter nàutic uneix Barcelona i el Delta de l’Ebre - Imagina Ràdio\nLa fira International Charter Expo de Viena és el principal aparador professional del xàrter nàutic a Europa i un interessant punt de trobada d’operadors, agències de viatge, proveïdors i destinacions. La presentació s’ha fet davant dels professionals internacionals del sector del xàrter nàutic i comptat amb la participació de l’alcalde de la Ràpita, Josep Caparrós, l’adjunt a la direcció del Patronat de Turisme de la Diputació de Tarragona a les Terres de l’Ebre, Albert Folch, i els tècnics de l’Oficina de Turisme de la Ràpita i de Ports de Generalitat.\nL’alcalde la Ràpita, Josep Caparrós, ha dit: “seguim apostant pels xàrters nàutics assistint per primera vegada al saló de referència professional del sector a Europa”. Caparrós ha afegit: “Tindrem reunions amb diversos operadors als quals volem explicar la situació privilegiada del nostre port. Per una banda, estem al centre del triangle que formen Barcelona, València i les Illes Balears. I per l’altra, la badia dels Alfacs té unes característiques perfectes per gaudir de la navegació, oferint l’entorn natural excepcional del Delta de l’Ebre”.\nAjuntament de la Ràpita barcelona delta de l'ebre delta ebre port Ports de la generalitat sant carles de la rapita\n"Joc de cartes" escull el Bistrot de Gandesa com al millor restaurant a peu de carretera de les Terres de l'Ebre\nMiquel Aubà (ERC): "Tornarem més forts per fer sentir a Madrid la veu de la pagesia de les Terres de l’Ebre"


viurealspirineus 10:21 07/08/18\nD'avui dimarts 7 al diumenge 12 d’agost, el Festival de Música Antiga dels Pirineus (FeMAP), acollirà set concerts. CantoLX són els encarregats d’obrir la programació amb el seu concert The Plaint of Orpehus. CantoLX ens presenta un programa que mostra la increïble creativitat, varietat i riquesa de solucions imaginades pels compositors de la Itàlia del segle XVII. Podreu gaudir de la seva música, avui dimarts dia 7 a Puigcerdà (Cerdanya) i demà a La Seu d’Urgell (Alt Urgell).\njosep martí setmana femap fundació aquesta\nPer tancar el cap de setmana, diumenge hi ha un concert a més de 2500 metres d’altitud. Johanna Rose i Josep M Martí Duran tocaran Històries d’un àngel al refugi guardat més alt de Catalunya, Niu de l’Àliga (Alp-Bagà, Cerdanya - Berguedà). El concert agafarà la forma d’una gran suite, iniciada per un preludi en estil improvisatori, seguit d’exòtiques peces d’un aparent goût étranger, en realitat tan familiars com l’allemande o el rondeau, i tancada, com les grans òperes de Lully.\n12/08 · 19.00 h · Niu de l’Àliga (Alp - Bagà)


El Pla especial d’ordenació dels edificis del Centre Natació Mataró i l’antic Club Nàutic supera l’aprovació provisional\nNotícies » El Pla especial d’ordenació dels edificis del Centre Natació Mataró i l’antic Club Nàutic supera l’aprovació provisional\nData publicació: 08/10/2010\nEl document estableix criteris de futures reformes i ordena l’espai exterior\nProposta d'ordenació del Pla especial per als dos edificis i l'espai exterior\nEl Ple municipal va donar ahir, 7 d’octubre, el vistiplau a l’aprovació provisional del Pla especial d’ordenació de volums dels edificis del Centre Natació Mataró i de l’antic Club Nàutic de Mataró. El document té com a objectiu ordenar i assignar els usos i volums dels dos edificis, així com permetre autoritzar i dur a terme actuacions de reforma de les instal·lacions. A més, el planejament pretén resoldre els problemes de mobilitat a l’espai exterior dels dos edificis.\nLa Junta de Govern va aprovar inicialment el Pla especial el passat mes de maig. Durant el període d’informació pública no s’han presentat al·legacions. El Consell Assessor Urbanístic Municipal sí va fer suggeriments, que s’han incorporat al document, sobre la reorganització de l’àrea d’aparcament prevista davant de l’antic edifici del Club Nàutic.\nEls dos edificis se situen en un àmbit de 18.500 m² de superfície inclòs dins de la zona de domini marítimo-terrestre. El sostre edificat en conjunt és de 9.830 m². Les activitats que s’hi realitzen actualment funcionen en règim de concessió atorgada per la Generalitat.\nL’altre edifici es va construir al 1974 com a seu del Club Nàutic de Mataró i fins al curs passat estava ocupat per l’Escola Universitària del Maresme a més d’altres activitats. Té planta baixa semisoterrada, tres plantes pis i un edicle puntual de major alçada. La superfície dels espais coberts és de 7.093 m².\nPel que fa a l’edifici de l’antic Club Nàutic, es planteja reduir alçades i suprimir volums no essencials, com l’edicle superior, que té una alçada aproximada de dues plantes. L’edifici passaria a tenir 6.253 m² construïts. Per contra, es proposa ampliar una planta a la façana principal del Centre Natació Mataró, de manera que l’edifici passaria a tenir 3.574 m² edificats.\nPer millorar l’accessibilitat, es planteja substituir les escales exteriors de l’edifici de l’antic Club Nàutic per escales i ascensors interiors, i projectar un accés a peu pla o bé amb rampa des de l’espai exterior urbà. Respecte a les instal·lacions exteriors d’aquest edifici, el Pla preveu la possibilitat de construir una piscina de 35 x 25 metres davant del mar.\nEs reordenen i organitzen les places d’aparcament. En concret, es preveu un aparcament cobert a l’interior de l’edifici de l’antic Club Nàutic, amb capacitat per a 38 cotxes i 50 per a motos, i 39 places més a cel obert. Al tram del passeig Marítim hi hauria 106 places més per a cotxes.\nDesprés de l’aprovació provisional per part del Ple, el document es trametrà a la Direcció General d’Urbanisme de la Generalitat de Catalunya, que té les competències per dur a terme l’aprovació definitiva.


Xavi Pascual destaca la feina del capità Navarro - FC Barcelona\nHomeSeccionsBàsquetPrimer EquipNotíciesXavi Pascual destaca la feina del capità Navarro\nXavi Pascual destaca la feina del capità Navarro\nL'entrenador del Barça Regal ha destacat, a banda de la bona tasca de Chuck Eidson, el treball intangible d'un Juan Carlos Navarro que, si bé no ha destacat tant com en altres ocasions, ha estat "extraordinari a nivell tàctic"\nPascual aplaudint els seus homes en el partit davant el Siena (Foto: Àlex Caparrós-FCB)\nFran, excels en defensa davant Siena (Foto: Àlex Caparrós-FCB)\nXavi Pascual ha expressat la seva satisfacció per l'important triomf davant el Montepaschi de Siena. A banda dels detalls específics del matx, el tècnic barcelonista ha destacat la figura de Navarro, que ha estat "estraordinari a nivell tàctic".\nLa Bomba, "malgrat que deu haver passat desapercebut per al gran públic", afirma Pascual, ha estat molt bé repartint joc i creant espais per als seus companys. Segons Pascual, "ell ha estat el que ha generat moltes de les accions ofensives".\nA continuació us oferim el més destacat de les rodes de premsa postpartit:\n"Estic content per la nostra gent, perquè crec que han pogut gaudir d'un partit de nivell. Espero que ho hagin passat bé".\n"Hem fet un joc complet, constant i la nostra posada en escena ha estat immillorable".\n"Al final hem sabut aguantar les embranzides del Siena, hem guanyat el rebot, hem fet 23 assistències i hem arribat a un 115 de valoració. Crec que ha estat un triomf merescut."\n"No tinc opinió del que ha passat amb en Pete. També he de dir que m'ha semblat exagerat, però ja sabem que aquesta temporada accions així seran sancionades d'aquesta manera".\n"A casa hem de ser forts i avui ho hem demostrat. Encara queden partits com el de Siena i serà complicat".\n"Crec que en Pete i en Moss han tingut un malentès, però no opinem de les decisions dels àrbitres. Cal seguir jugant quan passen coses com aquestes i així ho hem fet".\n"Hem entrat molt ràpid en bonus i ells han estat llestos, pero per sort hem sabut tenir tranquil·litat i hem sabut aconseguir cistelles fàcils en el tram final".\n"Ha estat un partit d'Eurolliga gran. Hem fet un gran bàsquet amb molt d'encert. Hem arribat als 90 punts, cosa que davant d'un equip tan defensiu com el Siena sempre és complicat de fer. En resum: partit intens, dur. Al final se'ns han acostat gràcies als tirs lliures, però en els darrers tres o quatre minuts hem fet una gran defensa i ens hem endut un partit important".\n"El Siena és un equip que sap com jugar i no ha estat senzill. La clau, però, crec que és que hem jugat com un equip".


Herpes genital | Consumer\nEls episodis van acompanyats de dolors en la zona afectada i de l'aparició d'unes vesícules semblants a les quals es produeixen amb l'herpes labial\nL’herpes genital és una malaltia de transmissió sexual la incidència de la qual està estimada en una de cada 1.000 persones. Encara que no hi ha dades fefaents a Espanya, els especialistes sostenen que un 15% de la població sofrirà algun episodi d’aquesta infecció durant la seva vida. A nivell físic l’herpes genital no suposa massa risc, però en certes persones la seva aparició pot afectar emocionalment de manera considerable. Les dones adultes són les víctimes més freqüents, encara que el virus també ataca als homes. Aquesta malaltia no es cura mai.\nFàrmacs i teràpia de supressió\nNo existeix cap tractament per a bandejar l’herpes genital. En general aquesta malaltia, segons el doctor Ballesteros, es tracta mitjançant fàrmacs “antiherpéticos” a través de dues estratègies. Una d’elles consisteix a afrontar cada episodi de la malaltia quan apareguin els símptomes i les lesions, l’altra a aplicar una teràpia de supressió, “la qual cosa suposa la ingesta diària d’antiherpéticos amb la finalitat d’impedir o almenys disminuir l’aparició de nous brots”.\nL’herpes genital, segons el doctor Clavero, ha perdut incidència i tendeix a desaparèixer. “Nosaltres ho veiem poquíssim”, afirma aquest especialista, que assegura que fa uns 15 o 20 anys aquest virus era un autèntic assot per a les dones perquè moltes vegades estava associat a la menstruació i perquè a més de ser dolorós i recurrent no existia tractament. No obstant això, un estudi de la Unitat d’Infeccions de Transmissió sexual de Barcelona (UITS), donava compte del ressorgiment l’any passat de certes malalties de transmissió sexual, entre elles l’herpes. En el mostreig s’indicava que en un 8% dels casos es tractava d’herpes genital.\nLes complicacions més serioses de l’herpes genital, assenyala la doctora Emilia de Déu, tenen a veure amb el moment del part, perquè es pot produir un herpes neonatal com a conseqüència de l’exposició del bebè a les secrecions vaginals infectades de la mare. El recomanable és que en cas d’embaràs la dona informe al seu metge si han estat exposats al virus o si l’han patit.\nVes a la pàgina anterior: « El virus pot reaparèixer\nVes a la pàgina següent: Escàs risc »\ncontagi herpes genital-ca hombres-ca mujeres-ca tractament


QUÉ ÉS EL PROGRAMA MIMA'T MAMA?\nMima’t Mama és el programa d’especialització en tractaments estètics de post part i reducció corporal generalitzada de l’Institut Dolors Hortal.\nAquesta especialització s’inicia als voltants de 1977 on Dolors Hortal va començar a col•laborar dins les classes d’educació maternal ajudant a l’aplicació dels tractaments post part a la Clínica Girona, on fou pionera la seva mare, la llevadora Dolors Gasull.\nAMB QUI COL•LABOREM?\nLa nostra col•laboració es consolida dins les classes d’educació maternal a les clíniques Bofill i Girona, així com amb ginecòlegs i llevadores que coneixen la nostra metodologia i resultats, i ens fan mereixedors de la seva confiança.\nOBJECTIU DEL TRACTAMENT POSTPART (MIMA'T MAMA)\nL’objectiu d’un tractament a nivell estètic és la recuperació de les alteracions físiques internes i externes que es presenten després del part, sempre tenint en compte la salut i el benestar de la mare i el nadó.\nQUAN S'ACONSELLA INICIAR UN TRACTAMENT POST PART?\nA partir de la finalització del puerperi, sempre que no hi hagi contraindicacions mèdiques. Els resultats són més espectaculars si el tractament s’inicia el més aviat possible.\nEls tractaments no impliquen cap risc per l’alletament, degut que disposem d’una àmplia diversitat de teràpies adequades a cada persona i cas.\nA l’ Institut DH utilitzem una metodologia pròpia, creada i ideada per diagnosticar i confeccionar un protocol de tractaments personalitzats “a mida” de cada persona.\nConsisteix en l’aplicació combinada de tractaments de línea cosmetològica manual, aparells d’alta tecnologia homologada per la CEE i pauta alimentària.\nLa lògica de l’alternança i la diversificació.\nRecomanem iniciar qualsevol tipus de tractament amb una preparació prèvia del cos per eliminar retenció de líquids, toxines i augmentar la circulació perifèrica i l’oxigenació de tots els teixits, per posteriorment passar a tractaments modeladors – reductors amb aparells d'alta tecnologia.\nDins la cosmètica activa diferenciem entre dos tipus de tractaments: Els adaptats pel període d’alletament i els no adaptats a aquest període.\nL’alternativa d’alta resolució als tractaments quirúrgics.\nDins d’aquesta combinació de tractaments que inclou la nostra metodologia és molt important l’aplicació de la tecnologia que ens aporten els aparells de línea avançada d’última generació.\nL’utilització d’aquests aparells són una alternativa als tractaments quirúrgics sense cap risc per la salut i amb uns resultats igualment o més satisfactoris.\nCom en l’aplicació de la cosmètica activa diferenciem les tecnologies aplicades amb aparells en si són aptes o no pel període d’alletament.\n“A l’Institut DH estem especialitzats en l’aplicació de tractaments que són innocus durant el període d’alletament.”\nÉs la solució al sobrepès sense risc per l’alletament.\nEn la majoria de casos és necessari dur a terme un control en les pautes alimentàries de les persones que es fan aquests tipus de tractaments.\nDepenen del sobrepès que tenen les nostres clientes recomanem diferents tipus de dieta:\nEn casos on hi ha un increment fins a 5-6 kilos recomanem una alimentació saludable, controlant sobretot la ingesta de greixos i glúcids en una dieta oberta que incloem dins dels nostres packs de tractaments. Totalment aptes en el període d’alletament.\nPer casos on el sobrepés es superior als 6 kilos podem optem per dues opcions depenen cada cas.\nLa primera és un tractament aplicat per dietistes especialitzats en nutrició, i/o acupuntors en el cas d’ansietat. Igualment són totalment aptes en el període d’alletament.\nLa segona opció és un tractament amb seguiment mèdic a través d’una pauta de dieta proteinada “Pronokal” amb resultats espectaculars de pèrdua de pes. Aquesta opció no és apte en període d’alletament.\nResultats espectaculars i professionals a curt termini.\nAjudar a la dona a recuperar la seva figura d’abans de l’embaràs o inclús millorar-la.\nSentir-se bé amb el seu cos, augmentant la seva autoestima en diferents etapes de la vida; menopausa, post part…\nMillora estètica i de la salut en casos de sobrepès, greix abdominal localitzat, mala circulació…\nDOCUMENTACIÓ FOTOGRÀFICA (RESULTATS)


Callosa d’en Sarrià inaugura dissabte que ve les noves pistes de Skate i Bike : Ajuntament Callosa d'en Sarrià\nInici » Notícies » Callosa d’en Sarrià inaugura dissabte que ve les noves pistes de Skate i Bike\nCallosa d’en Sarrià inaugura dissabte que ve les noves pistes de Skate i Bike\nL’Ajuntament de Callosa d’en Sarrià inaugurarà dissabte que ve 24 de desembre, a les 11.00 hores, les noves pistes esportives de Skate i Bike situades en les Partides Peita i Falset.\nLa Regidoria d’Escena Urbana ha invertit 30.000 euros en aquestes dues noves infraestructures esportives que, segons ha manifestat l’edil de l’àrea, Lumi Puigcerver, “a més de fomentar l’esport entre els més joves, serviran per a dinamitzar aquesta zona del municipi”.\nQuant al Bike Park, s’han habilitat dues pistes, una per als més xicotets i una altra per als majors, amb la finalitat de que tots puguen gaudir de la pràctica de Montain Bike garantint la seguretat dels usuaris.\nL’edil de l’àrea ha animat a tots els joves del municipi al fet que assistisquen aquest dissabte a la inauguració d’aquestes dues noves infraestructures esportives per a provar-les i gaudir d’elles.\nEls patges reals arreplegaran les cartes dels xiquets de Callosa d’en Sarrià amb l’ajuda de les seues burretes el pròxim 3 de gener »


Apologia de la curiositat: Però quin mal ens ha fet l’Aragó als catalans?\nrelatives, contrapesades per d’altres com la Franja aragonesa catalanoparlant o el dinamisme actual de Saragossa. L’Aragó forma part geogràfica de l’est peninsular que bascula sobre el Mediterrani, igual com Catalunya i València, però les relacions quotidianes amb els aragonesos són mínimes, per no dir inexistents.\nUna de les primeres audiències oficials que va concedir l’actual president de la Generalitat, Carles Puigdemont, va ser el 23 de febrer d’enguany al president autonòmic socialista aragonès, Javier Lambán, a petició d’aquest segon, el qual propugnava un acostament entre les dues comunitats autònomes limítrofs. El president català li va comunicar durant la trobada que no pensava retornar les 97 obres d’art en litigi del monestir aragonès de Santa Maria de Sixena (Osca) dipositades al MNAC ni les 113 de les diòcesis lleidatanes que el 1995 van passar a formar part per decisió eclesiàstica de la nova diòcesi aragonesa de Barbastre-Montsó i que es troben al Museu de Lleida, actualment en procés judicial recorregut per la Generalitat davant del Tribunal Suprem.\nEl mes següent es van reunir a Saragossa els consellers de Cultura dels dos governs autonòmics i van pactar el retorn a l’Aragó de 53 de les 97 obres de Sixena que no estan catalogades ni exposades al MNAC. A l’abril la Generalitat va suspendre l’acord de lliurament. Que un afer d’aquesta escassa magnitud enverini les relacions entre dues comunitats veïnes i les col.loqui en un terreny de sensibilitats viscerals, indica aquella distància estratosfèrica consolidada.\nDe tant en tant agafo l’AVE i baixo a Saragossa. M’agrada passejar pel carrer de vianants del Pont del Tercer Mil.leni sobre l’Ebre, visitar el museu Goya al centre de la ciutat i, encara més, la Fundació José Antonio Labordeta, dedicada a l’home que va tenir l’honor d’engegar literalment a la merda des de la tribuna del Congrés de Diputats la mala educació de la bancada parlamentària del PP i escriure, cantar i popularitzar una cançó tan aparentment senzilla i en realitat tan grandiosa que proclama: “Habrá un día en que todos al levantar la vista veremos una tierra que ponga libertad”.\nAquell dia tots ens cargolarem de riure a propòsit del litigi enverinat de les obres d’art eclesiàstiques i també de la distància psicològica que ens ha separat de Saragossa com si es tractés del planeta Mart.


Els equips de la base continuen aconseguint resultats positius als seus partits. Cròniques i resultats - Balonmano Maristas AlgemesíBalonmano Maristas Algemesí | Web Club Balonmano Maristas Algemesí\nEls equips de la base continuen aconseguint resultats positius als seus partits. Cròniques i resultats\n26 Febrero, 2020 • Noticias\nBENJAMÍ: H. OLIVA 4 – 4 CB MARISTES ALGEMESI\nViatge difícil amb moltes absències per les olimpíades de matemàtiques viatgem amb els jugadors justos i sense recanvi però els xicotets van demostrar gran arpa tirant avant un partit molt difícil perdent només d’1 l’últim quart la qual cosa haguera significat aconseguir la victòria\nALEVÍ A MASCULÍ: H. OLIVA 2-6 CB MARISTES ALGEMESI\nPartit que es presentava amb moltes baixes per part del nostre equip, amb tot just 8 jugadors ens presentàvem en oliva. La trobada va començar amb marcadors molt ajustats, però la gran defensa que va proposar el nostre conjunt i sumat a la gran efectivitat en atac van fer que ens emportàrem els tres primers quarts amb amplis marcadors, destacar la gran aportació de la porteria que va estar intractable\nAleví Femení: C.H Picassent 0 – 8 C.B Maristes\nSegon partit consecutiu fora de casa i en aquest cas, ens tocava desplaçar-nos fins a Picassent.\nPartit aparentment fàcil pel resultat, però en el que les nostres xiques van complir al llarg de tot l’encontre, ja que són conscients que en qualsevol moment de relaxació, qualsevol rival ens pot donar una sorpresa (ja ens ha passat alguna vegada)\nSeguim mantenint un gran nivell defensiu, caracteritzat, principalment, per molta intensitat. Açò, ens permet ficar en moltes dificultats als nostres rivals, als quals els està resultant complicat marcar-nos gols. Cal, també, destacar el nivell de la nostra porteria.\nEn atac, continuem trobant situacions fàcils, precedides de bons moviments sense baló, però hem de millorar els nostres llançaments.\nLa pròxima setmana ens enfrontem a un rival complicat i contra el qual haurem de fer els menors errors possibles. Per tant, cal continuar per aquesta línia i seguir treballant a cada entrenament.\nINFANTIL B FEMENÍ: C. BM. ASVIAN ASESORES BURJASSOT 16 – 19 CB MARISTES ALGEMESI\nVictòria en l’última jornada del rànquing que ens col·loca en la classificació com a 21° en la lliga de la Comunitat Valenciana. El partit va tindre molts desnivells per part de les nostres infantils, sobretot en la segona part, on els pocs canvis en la banqueta i el sol en la pista exterior de Burjassot es va fer notar fatigant a les jugadores. Esperem ansioses començar la Copa de Federació i continuar amb aquesta dinàmica de victòrie\nINFANTIL B MASCULI – B : BM. PT. SAGUNT 20 – 34 CB. MARISTES ALGEMESI\nNova fase per als infantils-B, primera victòria en aquesta nova fase davant el Port de Sagunt. Bon partit de l’infantil-B, encara que amb pocs jugadors, però partit seriós i amb moltes ganes. Poques pèrdues de baló, i exceptuant al principi, bona eficàcia anotadora.\nINFANTIL A – INFANTIL C\nPartit amistós entre els dos equips que ens va servir per a no parar aquest cap de setmana, ja que els dos equips descansàvem. Els primers minuts, hi hagué igualtat però prompte l’equip A va demostrar la seua superioritat aconseguint un resultat molt ampli al final del partit.\nINFANTIL A – CADET\nPartit que per als nostres infantils ens van servir de molt, ja que jugàvem contra els Cadets i la superioritat de pes i d’edat feia que els nostres hagueren de donar-ho tot a la pista. L’inici va ser molt igualat, l’equip Cadet, no aconseguia una renta amplia al marcador, ja que els nostres infantils estàvem molt seriosos en defensa i en atac. Quan falten 5 minuts un baixó dels nostres infantils va fer que acabara l’equip Cadet en 6 gols d’avantatge al descans. A la segona part, les imprecisions dels Cadets més les grans accions dels infantils va fer que a poc a poc anara igualant-se el marcador fins i tot als minuts finals l’equip Infantil es va ficar un gol per davant. Al final el partit va acabar amb empat i en moltes ganes que comence la Lliga Autonòmica on esperem que tan Infantils com Cadets ho donen tot per aconseguir l’objectiu. ÀNIM!!!\nCADET MASCULI :\nEl cadet no jugava oficialment, la següent setmana començarà la lliga autonòmica. Aquest dissabte jugarem contra els nostres infantils, que també jugaran lliga autonòmica i el partit no sé si va servir per a molt.\nL’equip no està entrenant col·lectivament, i davant els partits ho solucionem per qualitat individual, no col·lectiva.\nEsperem que ara que comença la lliga autonòmica estiguen motivats, però hem perdut molt de temps.\nJUVENIL MASCULI: Santa Pola 29-26 C.B.Maristes Algemesí\nEs resisteix la victòria, novament l’equip entra molt seriós en defensa, furtant balons i corrent 1a i 2a onada, Alberto va ser un mal de cap per a la defensa alacantina els primers minuts. Novament uns minuts d’imprecisions en atac i l’equip local ens va fer llançaments fàcils entre 1 i 2, a més d’accions amb el pivot… al descans 13-18. Massa gols en contra. Tornem a eixir amb algun dubte però una gran segona part de l’equip i ens posem a un gol. A partir d’ahí, quant havíem fet el més complicat ens ha faltat calma en atac posicional i un poc de sort. Buscàvem culminar massa ràpid les accions d’atac. Seguim lluitant cada partit fins a l’últim segon i això és per a estar orgullosos dels nostres juvenils. Si seguim amb aquesta actitud, les victòries vindran. Enhorabona i a recuperar-se, el pròxim partit a la pista del líder el cap de setmana del 7-8 de març, Marni, que porta 3 de 3. Quin millor lloc per aconseguir la primera victòria? A l’anada ja demostrarem que els podem competir i no tenim res a perdre.\n1ª AUTONOMICA FEMENINA : Bm. TUEJAR 9 – 26 CB. MARISTES ALGEMESI\nAltra victòria per a l’equip femení de 1a Autonòmica, en horari no habitual.\nPartit celebrat a la pista exterior en Tuejar, i l’equip va estar concentrat i seriós, davant un equip fluix. S’aprofita el partit, per a treballar nous moviments.\n2ª NACIONAL MASCULINA: H. XÀTIVA 23 – 21 CB MARISTES ALGEMESÍ\nDerrota davant un dels cuers de la classificació, que es jugaven la temporada, ja que si perdien estaven quasi descendits, i això es va notar en l’actitud durant el partit. A nosaltres ens falta guanyar algun partit per a no patir de cara al final de temporada, però ens costarà, ja que no estem travessant un bon moment de joc. Arribem a anar guanyant de 4 gols en la segona part, però la falta de recanvis en la primera línia va provocar que es perderen moltes pilotes, i ens feren molts contraatacs. Solament ens falta alçar el cap i eixir per totes en la pròxima jornada contra un rival jove i amb molta qualitat com és el Santa Pola.\n« El Viscoconfort Maristas Algemesí cae por la mínima en su visita al Horneo Sporting Alicante L’Alcúdia-Maristas pierde en un intenso y disputado partido ante el líder, el Santa Pola (29-32) »


Textos: Alán Carrasco, José Luis Corazón, Eloy Fernández-Porta, Pedro G. Romero, Pablo G. Polite, Zaida Trallero i Jordi Pino.\nReprenem Article però amb un canvi de plantejament. Si en els quatre primers números fèiem un repàs del panorama de l’art jove a partir de les opinions de diferents agents per radiografiar transformacions, involucions i mancances en el sector, ara volem estendre la reflexió a temes que afecten a tothom sense oblidar la mirada crítica des de l’art.\nEn aquest número, titulat “Viure en una bombolla”, dediquem un monogràfic a parlar del que representa i com ens pot afectar l’especulació immobiliària i com des de la indústria cultural s’han pogut construir dinàmiques que l’estarien alimentant i la poden accelerar. La gentrificació, com anirem veient, té molt a veure amb l’economia i la cultura.\nLa transformació de la ciutat industrial en metròpolis terciària, les dinàmiques desencadenades pel neoliberalisme dominant, el turisme massiu com a catalitzador de processos de gentrificació, els canvis d’usos en les finques, l’ocupació de l’espai públic per part de negocis aliens al veïnat i en benefici del turisme, no només alteren radicalment el teixit veïnal i els àmbits ciutadans de convivència, sinó que arriben a buidar de població resident els centres de les ciutats, a convertir el paisatge ciutadà en una carcassa buida, en pura escenografia. Unes ciutats en mans d’una minoria poderosa i només interessada en el profit especulatiu immediat, en exprimir-ne fins a l’última gota de vida, sense cap interès per mantenir cap dels elements humans genuïns que originalment les feia atractives, ja sigui per viure-hi o per viatjar-hi. I després, potser, abandonar-les per buscar noves víctimes.\nNo és, certament, un panorama gaire engrescador. Però justament per això, des del nostre sector i com a individus afectats, volem posar sobre la taula aquesta realitat per analitzar-la i qüestionar-la, per aportar-hi reflexió i tesi. Volem contribuir a parar les màquines de la desertització i apuntar-nos a la creació o impuls d’altres tipus de dinàmiques, projectes i visions de ciutat que afavoreixin un canvi i un futur més esperançador.\nEl monogràfic l’hem dividit en quatre blocs: gentrificació, convivència domèstica precària, efecte “mall» i visions del futur, a partir de textos de l’Eloy Fernández-Porta, Pedro G. Romero, Alan Carrasco i Jose Luis Corazón, i treballs d’artistes que han estat seleccionats en el Premi Miquel Casablancas com els de Maria García, Efrén Álvarez, Joan Bennassar, Andrea Canepa, David Bestué i Marc Vives. El treball de Hans Haacke “Castillos en el aire” i el llibre “Clase cultural. Arte y gentrificación” de Martha Rosler, entre d’altres, són una mostra d’aquest moment d’ebullició crítica davant del fenomen especulatiu i poden ser inspiradors, així com els textos i obres dels nostres col·laboradors, per tal d’articular-ne reflexions crítiques.\nPots comprar la revista a llibreries especialtzades.


Passeig per la foscor de Santiago Ydáñez | Avui no és Nadal\nPasseig per la foscor de Santiago Ydáñez\nPosted by Joan 18 Setembre 2014\nSantiago Ydáñez és considerat com un dels artistes espanyols contemporanis més interessants i de major projecció internacional. I jo en sóc molt fan, pel que us intentaré de fer cinc cèntims de la seva obra.\nObra sense títol, mostra de la seva obra de caire religiós.\nEls seus quadres són habitualment retrats de persones i animals, objectes religiosos, paisatges romàntics i natures mortes. Són obres impactants, de gran format, amb una acurada simplificació dels colors, que aconsegueix que em senti pertorbat pels sentiments que s’hi expressen. Em sembla que no és possible mirar un dels seus quadres i no sentir-se pres per tot un seguit d’emocions, com el dolor, el plaer, l’angoixa, la soledat, la foscor; però sobretot, i això és el que més m’agrada, són quadres que em fan sentir viu. S’hi reflexa una profunda sensació de vida.\nGossos en una actitud salvatge o animals morts també són una constant en la seva obra.\nEll mateix confessa que la seva obra és un recull de records de la seva infància i que la seva obra religiosa rep la influència d’artistes com el barroc José de Mora o la jova sevillana Lourdes Hernández, entre d’altres. Ydáñez beu de les fonts del barroc i el romanticisme.\nLa seva sèrie de mòmies també és molt coneguda.\nObservar la seva obra em fa recordar als olis de Caspar David Friedrich, la poesia d’Alfonso Costafreda, un episodi de True Detective o la nua soledat de les vinyes al gener.\n“La naturaleza también puede encerrar y transmitir muchas emociones”, diu en Santiago Ydáñez\nNascut a Puente de Génave (Jaén) el 1969, es va llicenciar en Belles Arts per la Universitat de Granada. Va començar a exposar el 1994 i des d’aleshores no ha parat de mostrar la seva obra en museus i galeries d’Espanya, Itàlia, França, Alemanya, Mèxic o Canadà. Entre d’altres, té obra exposada de manera permanent al Reina Sofia. El representen les galeries Invaliden 1 de Berlín i la Fernando Santos, de Porto.\nPerò més enllà del rebuig i el dessassossec que puguin produir alguns dels seus quadres, també n’hi ha d’altres que transmeten una misteriosa dolçor.\nHa rebut diversos premis, com ara la Medalla al Mèrit de la Reial Acadèmia de Belles Arts de Granada, Premi de Pintura ABC de 2002 y Premi de Pintura Generació 2002 de Caja Madrid, la Beca del Col•legi d’Espanya de París del Ministeri de Cultura de 2001 i la Beca Botín de 1998.\nPer saber més de la seva dessassosegant, inquietant i brutal obra, podeu consultar la seva web:\nPer a escriure aquest post he consultat els següents enllaços:\nPer saber una mica més d’alguns dels artistes citats al text, podeu consultar:\nImaginera Lourdes Hernández\nEspero que hagi estat del vostre interès.\nPosted in: ArtTagged: Art, Art contemporani, art religiós, Caspar David Friedrich, Jaén, natura morta, Puente de Génave, Santiago YdáñezPermalinkDeixa un comentari\n← La trista història d’un orfe que no és orfe\nEn Rubens, la infanta espanyola i un encàrrec molt especial →


E-líquid Pina Maduixa per cirkus 10ml\nUn còctel exòtic que combina coco, pinya i maduixa gourmet.\nAmpolla de plàstic reciclat (PET1) de 10 ml d'e-líquid desenvolupada al nostre laboratori a Cestas (33).\nTots els nostres e-líquids estan fabricats i controlats al nostre laboratori de Cestas a Gironde.\nPossiblement nicotina vapològica líquida pura, fabricada a França per VDLV, de qualitat PE, extreta de fulles de tabac. Això s'analitza regularment en puresa i concentració gràcies a la nostra anàlisi pròpia (cromatografia HPLC i espectròmetre de gas/massa), i en comparació amb els estàndards proporcionats pels laboratoris acreditats.\nE-Liquid el siamès\nClàssic e-líquid Hampton...


Can Rin, gastronomia i oci en una casa senyorial centenària | Gastronosfera\nHi ha restaurants que saben combinar amb encert l’essència de temps passats amb el concepte més modern de decoració i de cuina. A la comarca del Maresme, ben a prop de Barcelona en trobem un clar exemple. Can Rin ocupa una casa senyorial d’estiu edificada a principis del segle XIX a l’entrada del municipi de Cabrils.\nMantenint l’antiga estructura de l’edifici i alguns elements decoratius originals, s’ha adaptat per a la seva nova funcionalitat aconseguint un conjunt acollidor i modern. Així, al seu interior trobem diverses sales de menjar aprofitant les antigues estances de la casa, perfectes per a reunions familiars o d’amics. Esment especial mereix la seva terrassa, ideal per a sopars durant els mesos de bon temps.\nPel que fa a la cuina, els seus plats estan basats en les receptes mediterrànies amb tocs d’altres cultures culinàries, utilitzant sempre productes de proximitat i respectant al màxim l’estacionalitat dels mateixos.\nA la carta trobem entrants com el risotto de verdures i trompetes de la mort; els canelons de pasta d’arròs farcits de verduretes, shi-take i gambes amb salsa de sèsam o la terrina de foie amb nous de macadàmia i “crumble” de cacau.\nEntre les carns, magret d’ànec amb foie, maduixes, arròs basmati i reducció de garnatxa; entrecot de vedella al Cafè de París i patates violeta o filet de vedella amb salsa de pernil de gla, patates “ratte” i mini pastanagues.\nSi ens decantem pel peix, bacallà cruixent amb gaspatxo de pebrot escalivat, alfàbrega, musselina d’all i olives Calamata o corball de platja a la planxa amb espàrrecs verds, gambes i salsa de garotes. Els caps de setmana al migdia, a més, ofereixen uns molt bons arrossos i fideuàs.\nPer acabar d’arrodonir-ho tot, a l’hora de les postres hi trobem bons gelats variats fets per ells mateixos, coulant de xocolata amb sorbet de taronja sanguina i crema d’espècies ocanelons cruixents de sèsam farcits de crema amb maduixes.\nPer a grups, existeix la possibilitat d’escollir algun dels seus quatre menús, amb pica-pica d’entrants, segon plat a escollir, postres, aigua i vi, tots ella amb la mateixa qualitat i varietat que els plats de la carta.\nI si havent menjat ens ve de gust una estona de tranquil·litat, podem aprofitar la seva zonachill-out per a prendre una cervesa ben fresca.\nCom a novetat, els caps de setmana ofereixen un servei gratuït de monitors infantils de manera que els pares puguin gaudir tranquil·lament del seu àpat mentre la quitxalla està entretinguda.\nUna altra característica molt destacable de Can Rin durant els mesos d’estiu són elsconcerts gratuïts que es fan els dimecres, amb música clàssica o els dijous, de música actual en format acústic i pels que han passat solistes i bandes de gran qualitat entre els quals The New Raemon, David Carabén de Mishima, Maria Coma, La Iaia, Maga o Santi Balmes de Love of lesbian.\nL’èxit d’aquests concerts que es venen celebrant des de fa sis anys ha estat molt important, de manera que a Can Rin ho han volgut celebrar el 28 d’agost amb el CanRinFest, un festival que va combinar la música amb la gastronomia. El festival va ser tot un èxit, es van vendre 350 entrades, la totalitat de l’aforament disponible, motiu pel qual no es van poder atendre totes les peticions de localitats.\nEls assistents van quedar molt satisfets tant pel que fa a la música, amb les actuacions de Pau Vallvé, Joan Colomo, Delafé y las Flores azules i el DJ Miqui Puig, com per l’oferta gastronòmica, que era de molta qualitat tot i tractar-se d’un esdeveniment lúdic. Tant és així que a Can Rin ja han decidit repetir l’any vinent, pensant possiblement en fer-ho a un espai mes gran per a poder donar cabuda a tothom que hi vulgui assistir.\nTot plegat fa que aquest restaurant sigui un d’aquells llocs que trobes a faltar si fa temps que no hi has anat. Un lloc absolutament recomanable per gaudir d’una bona estona gastronòmica i de lleure.\nTelèfon: 937 509 001


Metodologia Atles nidificants\nInici >> Què fem >> Monitoratge>> Atles >> Atles nidificants >> Metodologia\nL'Atles dels ocells nidificants de Catalunya 1999-2002: metodologia\nLa metodologia emprada en l’Atles dels ocells nidificants de Catalunya 1999-2002 es va basar en una tasca de camp prou senzilla per fomentar una alta participació però alhora adient per crear mapes on es poguessin representar les variacions en abundància de les espècies a través del territori.\nEs va optar, doncs, per un projecte col•lectiu amb un alt grau de participació que va requerir un esforç de coordinació i una tasca de processament i filtratge de dades molt important. És per això que es va dissenyar una metodologia de camp que no fos un obstacle per fomentar la participació, mentre que alhora fos prou útil i estandarditzada per permetre generar mapes d’abundància i estimes de l’esforç de mostratge fiables. Amb aquest objectiu es va optar per la realització d’estacions de cens de durada controlada en una àrea restringida on es comptés el nombre d’espècies contactades.\nUn cop recollides les dades al camp es va procedir a la seva informatització i posterior anàlisi per tal de generar la informació que, finalment es va publicar. A grans trets, les tasques d’anàlisi van consistir en:\nDeterminació de canvis en la distribució de les especies sobre el reticle UTM 10x10 km a partir del nombre d’espècies detectades i l’avaluació de l’esforç de mostratge.\nGeneració de mapes de probabilitat d'aparició de les espècies en tots els UTM 1x1 de Catalunya a partir de l'aplicació de models de nínxol ecològic\nDeterminació dels requeriments ecològics de cada espècie en base a grans unitats paisatgístiques i el gradient altitudinal.\nEstimacions poblacionals basades en densitats quan es disposava de prou dades, en estimacions de camp o en censos específics.\nDeterminació dels estatus de conservació segons els criteris de l’UICN (Unió Internacional per la Conservació de la Natura).\nEls detalls són molts i per a aquells que estigueu interessats en ells podeu descarregar tota la metodologia en format pdf o bé us la podeu llegir i descarregar des de ISSUU.COM.\nMetodologia (fitxer PDF; 6,24 MB)\nOpen publication - Free publishing - More atles


Anàlisi / estudi de casos 10 35 45\nSortida de camp 17 40 57\nAnàlisi de casos: cada grup de 5 alumnes analitzarà un EIA i en farà una exposició pública i amb suport audiovisual (PPT) a la resta de la classe. A part presentarà una memòria sintètica divulgativa d'un mínim de 10.000 caràcters i un màxim de 17.000 (aprox. entre 3 i 5 pàgines de text), i un màxim de 5 pàgines de taules i figures. Valoració de la memòria sintètica i de la presentació pública 35\nAquest 60% es reparteix: un 20% la qualificació del treball en GM, i un 40% el treball d'anàlisi, explicació i exposició d'un Estudi d'Impacte Ambiental (EIA).\nPer aprovar l'assignatura cal obtenir una qualificació de com a mínim 5 sobre 10 a l'examen teòric.\nL'assistència a les tutories representa un 10 % de la valoració del treball EIA.


Terrissa del Pallars i la Ribagorça – BIBLIOTECA PÚBLICA DE SORT\nUn llibre de Ramon Abelló Masó i Miquel Espot Vives\nGarsineu Edicions, 2017 – 91 pàgs.\nBIB-ID 1554176984 – CL 738 ABE\nGerri de la Sal, el Pont de Suert, Rialp i Salàs de Pallars\nLa publicació que teniu a les mans, Terrissa del Pallars i la Ribagorça, recull les peces presentades a l’exposició del mateix títol, feta dins el marc de la Fira de la Pobleta de Bellveí, els dies 1 i 2 d’octubre del 2016.\nL’interès manifetat pels estudiosos, col·leccionistes i públic en general ha fet que creguéssim oportú deixar un testimoni gràfic d’aquelles peces, així com el treball de catalogació realitzat.\nEn els darrers temps, l’afició a la terrissa tradicional ha revifat. Si haguéssim d’enumerar alguns dels motius, aquests serien:\n* El seu caràcter popular i d’aquí la seva funcionalitat estricta: poques peces tradicionals són supèrflues\n* L’atractiva decoració: sanefes, ones, vírgules, palmetes, ratllats multicolors, trepes…\n* L’escassetat de peces qu eens han arribat, a causa de la seva fragilitat i els canvis de gustos amb el pas del temps\n* La dificultat d’assignar-les a un o altre obrador i a situar-les en el temps. Molt rarament, les peces estan signades o datades, i això fa la investigació molt més apassionant\nArribats al punt clau del discurs, la catalogació, ens trobem que els criteris tradicionals emprats (les formes, la decoració, les zones envernissades, els colors de l’argila, etc.) moltes vegades no són suficients.\nEn el cas que ens ocupa, el de la terrissa de muntanya, la coneguda endogàmia de les famílies terrisseres i la mobilitat dels molts aprenents (un cop assolit el mestratge en l’ofici han de marxar de la terrisseria d’origen per buscar-ne una de nova) fan que els trets diferencials de la seva producció siguin pocs i les coincidències moltes.\nLes atribucions als centres que nosaltres presentem estan basades en la comparació de les peces amb altres d’origen segur, pel fet de portar llegendes, per estar recuperades a casa del mateix terrissaire, per haver estat catalogades per Violant i Simorra a les mateixes terrisseries o per presentar elements decoratius que avui ens semblen inconfusibles.\nI encara, quan indiquem un lloc d’origen d’una peça, no pretenem ser categòrics, res més lluny de la nostra intenció. Ho fem amb el coneixement adquirit després de veure moltes peces i d’estudiar tot allò publicat pels expertes que ens precedeixen. No creiem en sentències definitives, sinó en debats plurals que ajudin a avançar.\nL’agosarat intent que hem dut a terme d’atribuir-les a un dels quatre centres en estudi, hauria d’obrir un debat enriquidor per a tothom qui hi vulgui aportar el seu gra d’arena.\nTambé s’ha considerat interessant incloure, quan s’ha sabut, el lloc de recuperació, ja que malgrat l’activitat dels terrissaires i comerciants i la mobilitat de les famílies actuals propietàries de les peces, pot aportar informació addicional.\nQuan els indiquem, els llocs de recuperació són rigorosament certs. En el moment que no ho sabem segur, pel fet que la peça ha estat recuperada en el mercat d’antiquaris, on les informacions poden estar falsejades, no diem res. Cal, però, anar en compte amb aquestes dades: si una peça està recuperada a la Pobleta de Bellveí, per posar un exemple, té probabilitats de ser de Salàs de Pallars en funció de la proximitat geogràfica, però també de Gerri de la Sal i fins i tot del Pont de Suert, pel trànsit habitual de mercaderies entre la Vall Fosca i la Ribagorça. És a dir, el lloc de recuperació és una informació més a tenir en compte, no un indicador definitiu.\nPer acabar, fer una crida a tothom que tingui peces guardades a casa. Volem pregar a la gent que conservi les peces com a record d’un passat recent, però que en cap cas no amaguin la informació. Avui en dia és molt fàcil, amb un telèfon mòbil, fer una foto i trametre-la, per exemple, a l’Ecomuseu d’Esterri. Quantes més peces puguem fitxar entre tots, més sabrem d’aquest petit tresor que és la terrissa popular del Pallars i la Ribagorça.


Imatge de l'estat en què ha quedat l'autobús implicat en l'accident.\nImatge d'efectius treballant al lloc de l'accident.\nImatge de l'accident entre un cotxe i un autobús a l'AP-7 a Amposta.\nEl conductor que ha mort tenia 41 anys i era de nacionalitat francesa\nActualitzada 20/08/2019 a les 16:59\nEl conductor del turisme implicat al xoc frontal amb un autobús, que ha mort, circulava contra direcció i ha estat el causant de l'accident. El turisme, de matrícula francesa, ha xocat frontalment amb l'autobús, de la companyia Alsa, que portava 32 persones, nou de les quals han resultat ferides. Els Mossos d'Esquadra han rebut l'avís a les 4.25 hores. Les restes dels dos vehicles han ocupat els dos sentits de la via, al quilòmetre 328 de l'AP-7, a Amposta, un fet que juntament amb la pluja ha contribuït a dificultar les tasques per retirar els vehicles de la via.\nPer causes que encara s'estan investigant, hi ha hagut una col·lisió frontal entre un autocar i un turisme. A conseqüència del xoc, ha mort el conductor del turisme. Es tracta de K.B., de 41 anys i nacionalitat francesa.\nEls Mossos Investiguen si el turisme portava diversos metres recorreguts en direcció contrària o si bé circulant correctament ha tingut algun problema i ha quedat encarat en direcció contrària.\nPel que fa a l'afectació viària, a les vuit del matí l'AP-7 estava tallada a Amposta en tots dos sentits i es feien desviaments per l'N-340, per la sortida 41 en sentit sud i per la sortida 42 en sentit nord. Cap a les 11h del matí s'ha obert en sentit sud. A les 12h s'ha donat per normalitzada la circulació.\nDonen l'alta als nou ferits en el xoc frontal entre un cotxe i un autobús a Amposta\nUn mort i nou ferits en un xoc frontal entre un autobús i un cotxe a l'AP-7 a Amposta\nComenta el contingut : El turisme implicat en el xoc mortal amb un autobús a Amposta circulava contra direcció


Llibertat provisional per a l'home detingut per gravar les dutxes de les dones al càmping Les Dunes - El Gerió Digital\nSe l'investiga per un delicte de descobriment i revelació de secret\nDimecres, 26 de juliol de 2017 15:30h\nEl Jutjat d'instrucció número 4 de Figueres ha deixat en llibertat provisional l'home detingut per gravar a l'interior de les dutxes de les dones en el càmping Les Dunes de Sant Pere Pescador (Alt Empordà). El jutge també ha ordenat que comparegui quinzenalment a les dependències judicials.\nL'home, que ha passat a disposició judicial aquest matí, s'ha acollit al dret de no declarar. Els fets van passar dilluns passat a la tarda, quan un treballador de les instal·lacions va alertar els mossos després que una dona que s'anava a dutxar veiés que l'intentaven gravar des de sota la porta. La causa està oberta per un delicte de descobriment i revelació de secret.\nEls fets van passar dilluns a la tarda quan un treballador va alertar els Mossos d'Esquadra. Inicialment, l'home va ser retingut fins a l'arribada de la patrulla policial. En un primer moment, l'home va assegurar que no disposava de telèfon mòbil, tot i que més tard va acabar bloquejant l'aparell perquè no es pogués visualitzar-ne el contingut.\nEls agents el van traslladar seguidament a la comissaria per prendre-li declaració i aquest dimecres ha passat a disposició judicial, acollint-se al dret a no declarar. Se l'investiga per un delicte de descobriment i revelació de secret. El jutge ha ordenat la seva llibertat provisional però haurà de comparèixer cada quinze dies.


El Palau de les Arts s’endinsa en el repertori alemany amb ‘Elektra’, de Richard Strauss - À Punt\nEl Palau de les Arts s’endinsa en el repertori alemany amb ‘Elektra’, de Richard Strauss\nMarc Albrecht, Iréne Theorin i Robert Carsen assagen ja a València la gran aposta operística per a 2020.\nAssaig d'Elektra al Palau de les Arts de València / Miguel Lorenzo\n06 de gener 2020 - 10:05\nEl Palau de les Arts s’endinsa en el repertori alemany amb l’òpera ‘Elektra’, de Richard Strauss, una obra imprescindible en la programació dels teatres d’òpera internacionals, que reuneix a València primeres figures del panorama operístic internacional. Marc Albrecht, al pòdium, i Robert Carsen, en l’escena, debuten a Les Arts amb aquest títol de partitura exigent i dramatúrgia complexa que s’estrenarà el 18 de gener.\nEl director d’orquestra alemany i el creador canadenc afronten les últimes setmanes d’assajos a València, amb els cossos estables del teatre, el Cor de la Generalitat i l’Orquestra de la Comunitat Valenciana, amb un repartiment d’intèrprets reconegudes.\nLa soprano sueca Iréne Theorin (Elektra), aclamada per la crítica per aquest paper, encapçala la terna protagonista que interpreta l’irresistible psicodrama de Strauss, amb la veterana mezzosoprano alemanya Doris Soffel, com a Klytämnestra, i l’emergent soprano estatunidenca Sara Jakubiak, en el paper de Chrysothemis.\nAmb llibret d’Hugo von Hofmannsthal i basat en la tragèdia homònima de Sòfocles, Elektra es considera una de les obres més difícils, tant per a veus com per a orquestra.\nMarc Albrecht, un director expert en l’obra de Strauss i Wagner, i guanyador recent en els Premis Opera 2019 en la categoria de millor director musical, recupera amb l’OCV un repertori amb què la formació titular de Les Arts ha aconseguit les més altes cotes d’excel·lència amb títols com L’anell del nibelung, Parsifal o Salome. D’altra banda, Robert Carsen, presenta davant del públic valencià una producció de l’Òpera Nacional de París, basada en una coproducció original del Teatre del Maggio Musicale Fiorentino i la Tokyo Opera Nomori, amb escenografia de Michael Levine, vestuari de Vazul Matusz, il·luminació pròpia i de Peter van Praet, i coreografia de Philippe Giraudeau.\nReconegut pel seu gran talent teatral i per l’acurada estètica dels seus muntatges, Carsen proposa una visió emocionant d’Elektra, d’una gran força expressiva i simbolisme profund.\nL’estrena d’Elektra tindrà lloc el dissabte 18 de gener. Les Arts ha programat quatre funcions més per als dies 21, 24, 27, i 30 de gener.


La primera oferta del Barça per De Ligt | We Love Barça\n20 Març, 2019 - 11:34\nEl Barça ha començat a treballar en l'operació per incorporar el central De Ligt i ja ha fet arribar una primera proposta econòmica a l'Ajax. Segons revela l'Sport, l'oferta blaugrana arriba fins als 60 milions d'euros més variables per aconseguir els serveis del futbolista holandès.\nA més, la proposta al jugador és molt similar al contracte que va signar De Jong. Una vinculació per 5 temporades amb un salari molt similar i que aniria augmentant a mesura que es compleixin objectius i sumi més temporades al Barça.\nDes dels despatxos del Camp Nou hi ha bastant optimisme perquè l'operació arribi a bon port, ja que la predisposició de De Ligt per vestir de blaugrana és total. L'arribada de De Jong i l'estil futbolístic són els factors que han fet que el futbolista prefereixi vestir la samarreta blaugrana.\nTot i això, alguns clubs com la Juventus o el Bayern de Munic també han contactat amb l'entorn del jugador per intentar que canviï d'idea. Davant aquest panorama, el Barça vol accelerar les negociacions i arribar aviat a un acord perquè De Ligt es converteixi en el segon fitxatge de la pròxima temporada.


Notícies - Una obra recollirà les vivències de les dones de Sant Cugat de principis del segle XX\nel 12/mar/09 Anna Bernadó Societat PDF\nUn llibre recollirà els costums i les vivències de les dones santcugatenques del primer quart del segle XX. L'obra és fruit del projecte 'Parlen les dones. Sant Cugat 1915-1936', que pretén oferir un retrat social i històric de la ciutat de principis de segle des del punt de vista femení. Amb motiu del Dia de la Dona, l'alcalde ha rebut aquest dimecres al vespre a l'Ajuntament les participants de la iniciativa i ha avançat que el recull estarà a les llibreries abans de l'estiu.\nLa finalitat del projecte passa per preservar la memòria històrica de les dones del municipi entre el 1910 i el 1930 i el resultat és una exposició i un llibre. L'obra, que publicarà el departament de Cultura de la Generalitat, contindrà més de 200 pàgines amb fotografies i detalls de l'estil de vida d'aquest període, dividit en àrees temàtiques com l'educació i l'escola, la vida en parella i la neteja i la higiene personal, entre altres temes.\nAquest dimecres l'alcalde ha entregat un primer recull del projecte a les protagonistes. Lluís Recoder ha agraït a les participants la tasca de recuperar vivències i records que fan viatjar a altres temps.\nMoltes gràcies per portar-nos en aquell Sant Cugat on no passaven cotxes pels carrers. Jo les admiro.\nDurant la recepció a l'Ajuntament, algunes de les participants han explicat a l'alcalde i a la regidora de Cooperació i Igualtat, Susana Pellicer, records de la seva infància. Escoltem Pepa Llunell i Eva Segalés.\nQuan jugàvem a algun lloc, sempre ens donaven de berenar, hi havia germanor. / Em deien 'Mira aquesta mossa com va!' per anar amb pantalons.\nUn berenar de l'època amb pa amb xocolata i pa amb vi i sucre han completat la vetllada, que ha tingut lloc a la sala de plens del consistori.\nSant Cugat amplia a cinc les estacions municipals de càrrega de vehicles elèctrics\nLa recepció ha tingut lloc a la sala de plens de l'Ajuntament


Pàgina inicial/Ensenyament recent\n“El iogui vol entrar en els espais de no-pensament, en els que ni tan sols existeix el pensament “jo”. Quan aquest s’esvaeix en el silenci interior, obté el reconeixement del Ser”. “És important tenir una bona relació amb la ment. Quan la veiem en la seva autèntica forma, percebem que és [...]\n“Podrem entrar en el Gran Silenci solament si existeix en nosaltres un intens desig d’autoconeixement”. “Les fluctuacions de la ment són, a vegades, sorprenents. Si som conscients de l’observador immutable, veiem el ball de la consciència en la nostra ment”. “Quan més desapareixem en els espais de silenci, més lliures [...]\nEnsenyament amb Swami Satyananda Saraswati\n“La ment comença a aquietar-se de veritat quan començo a descobrir en mi mateix el Gran Misteri, allò que està més enllà de les paraules. Llavors ja no tinc necessitat de cercar fora. Romanc en mi mateix i sento la plenitud. Aquest és el fruit natural de la sadhana i la [...]\n“L’acte més extraordinari, l’acte final en aquest teatre d’infinites vides i infinitud d’assoliments succeeix quan un pren la decisió: “Ara em retiro a la meva Essència”. Swami Satyananda Saraswati\n“Troba la plenitud i la joia senzillament en el fet de ser o estar, sense ser esclau del fer o de l’assolir. Solament observa la pròpia existència”. “Mitjançant una pràctica llarga i continuada, i a través de la bhavana, condueix la ment al Silenci. La ment es transforma en “no ment”. [...]\n“En la sadhana hi ha una cosa absolutament indispensable: foc, intensitat. Hem d’usar tots els mitjans per a mantenir encès aquest foc interior. No podem deixar que la pràctica esdevingui mecànica i rutinària. El camí necessita de la clara i constant atenció, com la cura d’un petit infant”. “Medita [...]\n“En el procés iòguic cap a l’alliberament té lloc una completa transformació alquímica del nostre personatge, en el qual, les tendències negatives esdevenen qualitats lluminoses, fins arribar a la joia interna de la unitat amb el tot. En aquest procés yamas i niyamas són indispensables”. “La sadhana és com una [...]\n“En aquesta vida no tenim el control de res. Tot és un desastre. Aquest fet és meravellós: la vida és incerta. Solament la mort és certa”. “Aquell consell del Guru que més et costa, és el més important per a tu. Aquell qui sols desitja les coses plaents i confortables no pot créixer”. “Quan sentis [...]\nSatsang a Kailash Ashram\n“El sadhaka és aquell qui suporta la tensió, qui suporta el foc”. “Està en les nostres mans nodrir la llavor de la mort o bé, la de la immortalitat”. “La pràctica, abhyasa, és el ganivet que tallarà la ignorància. La perseverança en l'absorció en la teva essència lluminosa i lliure, cremarà tots els teus samskaras [...]


Schumacher torna a pujar al més alt del pòdium\nEl seu company d'equip Rubens Barrichello acabà el segon\nEl Gran Premi de Canadà fou un èxit per a l'equip Ferrari que col·locà els seus pilots, Michael Schumacher i Barrichello, en primera i segona posició respectivament (en una cursa que va venir determinada per la pluja en els compassos finals que provocà molts d'abandonaments). L'inici de la cursa no va decebre les esperances dels aficionats espanyols, una vegada que Pedro Martínez de la Rosa va obtenir el novè lloc de la graella de la sortida, igualant la marca de Luis Pérez Sala.\nAmb el semàfor en verd, Shucmacher, que cerca el tercer títol mundial, aprofità la seva pole i arribà al primer revolt en primera posició. L'alemany juntament amb Coulthard es distanciaven de la resta dels pilots. Per la seva banda, Pedro Martínez de la Rosa, gràcies a una gran sortida ocupava la setena posició, que ràpidament millorà en una, a la segona volta després d'un avançament. L'espanyol tancava un quartet format per Villenueve, Barrichello i Hakkinen.\nA la volta catorze, es va viure la primera incidència destacada de la cursa, quan Coulthard, fins aquell moment segon classificat, fou penalitzat amb deu segons per trobar-se els seus mecànics devora el cotxe quan es va donar l'ordre de sortida.\nA partir d'aquell moment la correguda començà a ser dominada pels homes de Ferrari, sobretot quan Barrichello, que fins aleshores havia estat controlat per Hakkinen, avançà Villenueve a la segona posició. En aquests moments començà el calvari per a Pedro Martínez de la Rosa, que incomprensiblement entrava dues vegades a boxes per cambiar de pneumàtics com havia previst inicialment el seu equip, mentre que la resta de pilots tan sols ho feia en una ocasió. L'espanyol començà a tenir problemes per pilotar amb pneumàtics freds i se situava per darrera de la desena plaça.\nL'espanyol posà el punt i final a la seva cursa, quan en intentant avançar Diniz el cotxe de l'espanyol sortí fora i rebentà un pneumàtic que el féu abandonar.\nA partir d'aquell moment el passeig militar dels homes de Ferrari fou una constant; mentre que Hakkinen, actual campió, s'havia de conformar amb la quarta posició.


Aliments que ajuden a la funció cerebral - Bio Eco Actual\nHome Nutrició & Consells Aliments que ajuden a la funció cerebral\nAliments que ajuden a la funció cerebral\nQuè mengem i la qualitat del que mengem pot tenir un gran impacte en la salut del nostre cervell. Determinats aliments ajuden a la funció cerebral: poden constituir una gran ajuda per potenciar la memòria i les habilitats cognitives.\nEl cervell és un òrgan que consumeix molta energia i utilitza al voltant del 20% de les calories que consumim diàriament, de manera que alguns aliments són fonamentals per mantenir un bon rendiment cerebral al llarg de tot el dia.\nLes llavors de lli, de chia, les nous i els seus olis vegetals, són fonts d’omega-3 vegetal. Una altra rica font d’omega-3 vegetal és l’oli de Perilla que en posseeix més d’un 60%. L’Alvocat és també una font de greix saludable per al cervell.\nLes algues marines es coneixen per la seva riquesa en components beneficiosos nutricionalment i que a més contenen substàncies bioactives. Una dieta variada que inclogui macroalgues (kombu, wakame, dulse, espagueti de mar, etc.) posseeix beneficis neuroprotectors i sobre la plasticitat neuronal.\nEl cacau pur 100%, és també una rica font d’antioxidants que són especialment importants per a la salut del cervell. El cervell és altament susceptible a l’estrès oxidatiu, el que contribueix al deteriorament cognitiu i a les malalties cerebrals relacionades amb l’edat. El cacau en pols i la xocolata contenen flavonoides, que es troben més abundantment en forma de epicatequina.\nEls Fruits vermells (nabius, maduixes, gerds, groselles, groseller negre, mores) contenen antioxidants com diferents flavonoides i antocianidines, catequines, quercetina, etc. amb efectes positius com la millora de la comunicació entre les cèl·lules del cervell, la reducció de la inflamació, l’augment de la plasticitat neuronal i la potenciació de l’aprenentatge i la memòria.\nEls Fruits secs (nous, gira-sol, ametlles, avellanes…) són una font vegetal de greixos beneficioses i proteïnes saludables, àcids grassos omega-3 i antioxidants. A més són fonts de vitamina-E, que protegeix les cèl·lules de l’estrès oxidatiu.\nEls cereals integrals (fajol (pseudo-cereal), kamut, espelta, arròs integral, mill i civada) i les verdures crucíferes com el bròquil, cols, naps, rave negre, col arrissada, etc. poden ajudar a reduir l’estrès oxidatiu i disminuir el risc de malalties neurodegeneratives.\nTenir en compte aquests aliments, i incloure’ls en la nostra dieta habitual, pot ser un factor de protecció per a la salut de la nostra memòria i per a la prevenció del deteriorament cognitiu.


1ª Caminada Solidària per la Fibrosis Pulmonar i les Malalties Pulmonars | Canal150 Gramenet\nEl pròxim 5 de maig s’organitza la 1ª caminada solidària de marxa nòrdica per a les persones afectades de fibrosis pulmonar idiopàtica, malalties pulmonars intersticials i trasplantament pulmonar\nL’associació AIRE organitza aquesta caminada solidària de marxa nòrdica per donar visibilitat a les malalties desconegudes com la fibrosis pulmonar idiopàtica i malalties pulmonars en generals.\nQuè és la fibrosis pulmonar idiopàtica?\nLa fibrosis pulmonar idiopàtica és una malaltia que afecta a més de 7.500 persones en tota Espanya, és una patologia rara que fins fa poc no tenia cap opció terapèutica disponible.\nEl diagnòstic precoç és un factor fonamental per a la implementació d’un tractament eficaç.\nÉs en aquest sentit, que se està treballant per que els metges de família tinguin protocols per preguntar a les seves consultes per símptomes que poden orientar cap a la detecció de la fibrosis pulmonar, ja que té una simptomatologia molt inespecífica.\nL’associació AIRE a Santa Coloma de Gramenet\nAIRE neix al 2005 i està integrada per malalts amb problemes respiratoris de la naturalesa que sigui i trasplantats pulmonars.\nDavant de la dificultat i la falta de recursos econòmics, amb aquesta iniciativa s’ha pretès unir l’esport i la solidaritat, a través d’una cursa no competitiva.\nL’ aportació econòmica a la caminada solidària anirà destinada a l’associació AIRE amb l’objectiu de recaptar diners per ajudar als malats i a les seves famílies per poder fer front a aquestes malalties.\nEl diagnòstic precoç és un factor fonamental per a la implementació d’un tractament eficaç\nEl passat 9 d’abril, l’associació AIRE, juntament amb l’Ajuntament de Santa Coloma i el Servei d’Atenció Primària Barcelonès Nord, ja va organitzar una xerrada “Els meus pulmons al meu aire. Què he de fer per millorar davant els problemes respiratoris?” al Museu Torre Balldovina, amb l’objectiu de sensibilitzar, informar sobre aquestes malalties i com afrontar-les.\nEls ponents van ser Anna Maria Andrés (CAP Can Mariner), Jose Manuel Fontanet Marcos (CAP Fondo), Andreu Clapés (Associació Aire) i Yolanda Fernández, trasplantada pulmonar.\nCrida Solidària als colomencs\nEl proper 5 de maig tenim una cita amb l’esport i amb la solidaritat.\nEsport és esforç i sovint recompensa, per això, AIRE ha engegat aquesta iniciativa per impulsar la solidaritat a través de la pràctica esportiva.\nHan triat la marxa nòrdica una activitat física que consisteix en caminar harmònica i equilibrada amb uns bastons dissenyats especialment i amb una tècnica concreta i específica.\nLa marxa nòrdica és apta per totes les persones, no hi ha cap risc específic i és un exercici segur.\nEl mateix dia 5 de maig es farà un taller d’iniciació a la marxa nòrdica per explicar la tècnica i donar consells.\nI haurà un servei de préstec de bastons, però prèviament hauràs d’estar inscrit.\nLes inscripcions es poden fer via online en la seva web o el dia de la cursa (una hora abans en la carpa de l’associació AIRE).\nCalendari d’inscripcions presencials\nDimecres 24 d’abril d’11 a 13h al Mercat Fondo/ 12h mini taller de marxa nòrdica\nDijous 25 d’abril d’11 a 13h al Mercat Sagarra / 12h mini taller de marxa nòrdica\nDivendres 26 d’abril d’11 a 13h al Mercat Singuerlin / 12h mini taller de marxa nòrdica\nSi vols caminar per ajudar a lluitar contra les malalties pulmonars apunta’t a la primera caminada solidària:\nLloc: Parc Fluvial del Besós (Santa Coloma de Gramenet) davant la sortida del metro Can Zam (Linea 9)\nSortida i arribada: Pistes d’atletisme Amorós\nDistància: 5 Km. Dificultat molt baixa. Apta per tots els públics\n9.30-10.30 Inscripcions (dia de la caminada)\n10.30-11.00 Taller iniciació a la marxa nòrdica\n11.00 Inici caminada\n13.00 Final de la caminada\nRecorregut: Parc Fluvial Besós Santa Coloma\nSi vols participar com a voluntari, per ajudar a l’organització de la cursa, posa’t en contacte amb AIRE.\nPer a més informació sobre la normativa, consells, inscripció entreu a la pàgina d’AIRE\nArticle anteriorQuè fer a Santa Coloma de Gramenet el 26, 27 i 28 abril\nSegüent articleMucho en juego bajo la canasta


El Bahía Algesires Espanya - Ofertes d'hotels amb els MILLORS DESCOMPTES EN LÍNIA\nCabo Creus, s/n, Urbanizacion Bahia Azul, Algesires, Espanya, 11205 - Veure al mapa\n"Loved the location - right on the beach. The hotel was absol..."\nNotable 7,0 (670 comentaris)\nBarri Urbanizacion Bahia Azul Urbanización Balcón de la Bahía Urbanizacion Santa Agueda\nAl visitar Algesires, vosté es sentirà com a casa a El Bahía, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Bahía ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar, visites turístiques, bar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb escriptori, balcó/terrassa, ventilador, aparell de televisió, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a El Bahía.\nPlease note that check-in after 22:00 carries a surcharge of EUR 20 per room. This hotel does not have a lift and rooms are located in the first, second and third floors, accessible by stairs only.\nTots els tipus de viatgers (670) Parelles (319) Viatgers en solitari (25) Famílies amb infants petits (146) Famílies amb infants grans (83) Grups (97)


Xarxa Teleictus - Experiencias en TIC y salud - TicSalut\nInicio > Observatorio > Experiencias en TIC y salud\n← Volver a listado de experiencias\nEstado actual: En funcionamiento\nTractament de la Malaltia Vascular Cerebral.\nComunicar un centre comarcal amb un de tercer nivell per disposar de Neuròleg de Guàrdia i poder tractar els AVC en fase aguda. L'objectiu d’oferir una millor atenció assistencial, més equitativa i eficient, a les persones que sofreixen un episodi d’ictus o que es té la sospita que el puguin estar patint. La iniciativa compta amb el suport organitzatiu del Pla director de la malaltia vascular cerebral del Departament de Salut.\nEl projecte Teleictus es consolida com el primer gran projecte en telemedicina del territori català.\nEl projecte es va iniciar l’any 2007 i ha finalitzat ja la primera fase d’implantació al territori amb la connexió d’11 hospitals catalans (7 de comarcals i 4 de referència) del Sistema sanitari integral d'utilització pública de Catalunya (SISCAT). Com a resultat del projecte Teleictus, prop de 400 pacients han estat atesos des que es va iniciar.\nAra s’inicia la segona fase en què s’incrementarà el nombre d’hospitals connectats en afegir ara els hospitals de Tremp i Arnau de Vilanova a la Xarxa Teleictus. El sistema permet treballar des d’estacions portàtils des de les quals es poden establir sistemes de multiconferència a triple banda –entre l’especialista en neurologia, l’hospital comarcal i els nodes terciaris-, mitjançant els quals podran visualitzar el pacient i la imatge radiològica exploratòria corresponent.\nPer fer possible el projecte Teleictus, el Departament de Salut de la Generalitat de Catalunya compta amb el suport del Servei Català de la Salut, la Fundació TicSalut, la Fundació i2CAT i l’Agència d’Informació, Avaluació i Qualitat en Salut, sota les directrius del Pla director de la malaltia vascular cerebral del Departament de Salut.\nL’any 2012 es van activar un total de 4.480 codis ictus (3.484 l’any 2011), segons les dades subministrades pels mateixos hospitals.\nFer medicina a través d'una pantalla


Les Festes d'Arquitectura i Arquitectura a les Aules a la primera edició del festival Model | COL·LEGI D'ARQUITECTES DE CATALUNYA\nDll, 23 maig\nSessió Sert: Impulsar I+D+I. Un diàleg obligat entre l...\nSessió Sert: Impulsar I+D+I. Un...\nDc, 25 maig\nPresentació de la Guia Tècnica de Biohabitabilitat...\nPresentació de la Guia Tècnica...\nSessió informativa online: Les APPs al sector de l'...\nSessió informativa online: Les...\nDv, 27 maig\nActe de lliurament dels Premis d'Arquitectura de les...\nActe de lliurament dels Premis d...\nDe 18.30 h a 23.30 h\nFesta d'Arquitectes al Tibidabo\nFesta d'Arquitectes al...\nEleccions COAC 2022\nLes Festes d'Arquitectura i Arquitectura a les Aules a la primera edició del festival Model\nDel 5 al 15 de maig tindrà lloc la primera edició de Model. Festival d’Arquitectures de Barcelona, organitzat pel COAC i l’Ajuntament de Barcelona, amb la participació i complicitat de multitud d’entitats de la ciutat. El festival, que té l’origen en la popular Setmana d’Arquitectura, neix amb la vocació de ser un esdeveniment anual que portarà la ciutat fins a la Capitalitat Mundial de l’Arquitectura l’any 2026.\nLa Demarcació de Barcelona de COAC hi participa amb dues propostes principals, les Festes d’Arquitectura i Arquitectura a les Aules. D’entre les Festes, en aquesta edició destaca la de Les Corts, que aposta per un Campus Sud a la Zona Universitària més obert a tothom, on generar noves sinergies entre els universitaris i la ciutadania en general.\nL’objectiu de les Festes d’Arquitectura i Arquitectura a les Aules, que es preparen al llarg de tot l’any, és acostar la figura de l’arquitecte a “peu de carrer”, ja sigui entrant a les aules de les escoles, els instituts o universitats. Amb aquestes activitats els arquitectes també aspiren a convertir-se en depositaris de la memòria col·lectiva, per encarregar-se de compartir tots aquests coneixements amb la resta de la ciutadania.\nLes Festes d’Arquitectura\nCom en les edicions anteriors de la Setmana d’Arquitectura, se celebraran 10 Festes d’Arquitectura, una per cadascun dels districtes de Barcelona: Sants-Montjuïc, Eixample, Nou Barris, Sant Andreu, Gràcia, Sant Martí, Sant Gervasi, Horta-Guinardó, Ciutat vella i Les Corts. Totes les festes estan organitzades pels Grups d’Arquitectes de cadascun dels districtes, que compten a més amb el suport d’altres entitats de barri, universitats, escoles, i la xarxa veïnal, entre d’altres.\nEntre les diferents activitats, les Festes inclouen exposicions, visites guiades, debats, xerrades sobre la memòria, reivindicació del valor patrimonial de diferents edificis, concerts, etcètera. Amb aquestes Festes, la Demarcació de Barcelona de COAC vol posar en valor elements arquitectònics de la ciutat, així com la professió de l’arquitecte i la seva funció social.\nEn aquesta primera edició del Model, Festival d’Arquitectures, destaca la Festa de les Corts que se celebrarà el 14 de maig pel matí. Organitzada pel Grup d’Arquitectes de Les Corts de COAC, i l’Escola Tècnica Superior d’Arquitectura de Barcelona (ETSAB) i la Universitat Politècnica de Catalunya, es proposa treballar per un campus universitari més verd i inclusiu, afavorint la interacció amb els diferents estudiants universitaris i la població en general, amb la creació d’espais culturals i d’aprenentatge oberts a tothom.\nArquitectura a les Aules\nPer una altra banda, a través de l’ArquiEscola, el programa educatiu del COAC que impulsa activament el coneixement de l’arquitectura entre infants i joves, s’organitza la quarta edició d’Arquitectura a les Aules, en la que participaran més de 125 arquitectes que faran 260 tallers en 80 centres educatius d’arreu de Barcelona. La proposta ofereix tallers i xerrades perquè els alumnes dels centres educatius de primària i secundària de l’àmbit de la Demarcació de Barcelona puguin observar, pensar i actuar seguint el fil de l’arquitectura del seu entorn més immediat. Les activitats tenen una durada de dues hores i se celebren dins de l’horari lectiu.\nEnguany, els tallers versen entorn de 4 grans eixos temàtics: Diversitat funcional-accessibilitat-gènere; Identitats i descoberta de l’entorn; Repensar els espais educatius interiors i exterior, i Sostenibilitat i salut. Aquests tallers tindran lloc al llarg de tota la duració de Model, Festival d’Arquitectures.


Llar d'infants Picabruna: d’octubre 2010\nA la llar hi ha mobiliari "nou"!\nEs tracta d'un llitet que era dels fills de la Pili i que l'hem muntat per tal de que es pugui fer servir com a sofà i com a punt de suport pels que comencin a posar-se drets.\nEl primer en descobrir-ho a les vuit del matí no ha parat de fer-lo servir!\nUna mirada, una primera presa de contacte i a pujar i baixar! que és un molt bon exercici matutí que ajuda a enfortir les cames, coordinar els braços i guardar l'equilibri, i de pas...divertir-se una estona!\nI la cara de satisfacció per haver-ho aconseguit...\nCliqueu l'imatge per poder veure les fotos\nPublicat per Llar d'infants Picabruna a 16:33 Cap comentari:\nEtiquetes de comentaris: ACTIVITATS DIÀRIES.\nEl joc heurístic és una activitat d'exploració que enriqueix el desenvolupament físic, mental, social i emocional dels infants.\nAquesta activitat té tres fases ben diferenciades:\n- En la primera fase l'educadora prepara el material en una sala buida i lliure d'altres elements de joc. En aquesta fase es selecciona els materials de diferents qualitats sensorials i a la vegada s'escullen recipients adients que faran la funció de contenidors i que augmentaran les possibilitats de fer combinacions amb el material.S'organitza la sala en varis punts de joc.\n- A la segona fase l'infant combina i explora lliurement els diferents materials.\n- En la tercera fase, l'infant els recull i els va classificant amb l'ajuda de l'educadora guardant cada material dins de la seva bossa.\nAquestes activitats lúdiques, realitzades de forma sistemàtica, ofereixen a les nenes i als nens, aprofundir el coneixement de les propietats dels objectes, augmentant l'estructuració del pensament i del llenguatge, i per tant, les primeres estructures del pensament lògic.\nCliqueu la imatge per veure les fotografies\nPublicat per Llar d'infants Picabruna a 16:28 Cap comentari:\nUn divendres qualsevol podem:\nPreparar l'esmorçar junts i tots sols, els infants son competents!! no més cal que confiem en ells.\nUn dia a dia dóna per fer moltes coses... i entrenar-se per fer-se grans.\nSaltar i fer tombarelles és una de les activitats que els agrada molt i s'ho passen molt bé.\nPublicat per Llar d'infants Picabruna a 14:54 Cap comentari:\nTenim jocs nous a la llar d'infants! son de fusta i de colors, un són dues escales on s'hi fica les peces dels pallassos correctament, baixen amb el cap i amb els peus, l'altre és un cotxe que va baixant per diferents rampes tot sol (si s'aconssegueix col.locar-lo correctament...), ep!! que no és gens fàcil!\nÉs necessari un moment de gran concentració i precissió, també per practicar la col.laboració i saber compartir, esperar torns...\nTot jugant s'apren !!\nPublicat per Llar d'infants Picabruna a 11:16 Cap comentari:\nLa Fina ha portat una carmanyola amb quatre cargols a la llar d'infants!!\nExpressions de sorpresa, d'alegria i d'interes...\nObservacions de ben a prop, de lluny, intents d'aproximació al curiós animaló que treu les banyes i les amaga... que s'escapa!!!\nÉs humit! i es menja tot l'enciam que li donem!\nCliqueu la imatge per poder veure la presentació\nPublicat per Llar d'infants Picabruna a 16:39 Cap comentari:\nVoleu veure el nou Bloc ?\nAlt Camp. Tarragona, Spain\nSom la Pili Carmona i la Fina Marcos, Tècniques Superiors en Educació Infantil. La nostra Llar d'Infants està a la vila de Picamoixons, a tan sols 10 minuts de Valls. El nostre projecte educatiu es basa en l'aprenentatge a partir de l'interès natural dels infants, sempre acompanyant d'una manera respectuosa, en un ambient segur i relaxat, procurant que se sentin com a casa i conjuntament amb la participació activa de totes les famílies. A la nostra llar comparteixen els espais infants d'entre 0 i 3 anys, tenint a disposició dues amples i assolellades estances, adaptades a les necessitats de cada moment i espais a l’aire lliure com la terrassa i el sorral. Creiem en l’atenció personalitzada, doncs la nostra ràtio màxima és de 15 infants en tota la llar, ja que en aquestes edats primerenques, els infants necessiten una atenció i una cura física i emocional el més individualitzada i propera possible i, a la vegada, pensem que així afavorim que les possibilitats d'aprenentatge i satisfacció personal siguin majors. Ens inspira el model pedagògic d'Emmi Pikler entre d'altres. A més comptem amb el nou: Espai Família. Per a més informació: Podeu trucar al telèfon 977600 936\nACTIVITATS DIÀRIES. (28)\nfestes i excursions (19)


Testimoni de Nerea Fernández – Església de San Juan el Hospital\njove / San Juan\nTestimoni de Nerea Fernández\nper Admin · publicat 03/11/2018 · actualitzat 15/11/2018\nLa següent Dissabte 17 de novembre a les 20h a l'Hospital San Juan de el, tindrem una Xerrada amb Nerea Fernández.\nNerea té 22 anys, va néixer, estudiar i viu a València. L'any passat va treballar en l'Administració d'un Col·legi Major i és allà on va començar el seu procés de conversió, va descobrir Déu en el dia a dia del seu treball. El passat 22 de Maig va rebre el Sagrament de la Confirmació a Sant Joan de l'Hospital. Ens explicarà la seva història i com ha canviat la seva vida.\nHistòria propera Conferència: “Una bona vida segons la Universitat de Harvard”\nHistòria prèvia La nostra Senyora de Chinquinquirá (la Chinita)\nNovena i Festa del Crist de les Penes\nper Admin · publicat 24/03/2017 · Última modificació 30/03/2017\nper Admin · publicat 20/03/2017 · Última modificació 21/03/2017\nVisitem el vicari d'acció caritativa i Social de la diòcesi de València\nper Admin · publicat 01/12/2016


Objectiu 10.000 de l’Universitat de Lleida\nBy Angelina 3 abril 2017 PAFES, PAFES\n#Objectiu10000 és una iniciativa del Grup de Desenvolupament d’Organitzacions i Territoris Saludables (DOTS) de la Universitat de Lleida amb la que es pretén incentivar a les persones a caminar, concretament incrementar fins a 10.000 passes al dia perpersona, per tal de millorar la salut. Objectiu10000 és un repte que té amb compte el número de\nBy Angelina 24 febrer 2017 PAFES, PAFES\nL’Agència de Salud Pública de Catalunya amb la col·laboració de la Secretaria General del esport i l’Associació Celíacs de Catalunya i Immunitats Vera han publicat el document “Menjar sa i moure’s…en reunions de treball, jornades i congressos”, un seguit de recomanacions per ajudar a realitzar reunions laborals, jornades i congressos més saludables. Les recomanacions\nEs beneficiós fer tota l’activitat física en un o dos dies a la setmana?\nBy Angelina 17 gener 2017 PAFES, PAFES\nA vegades ens pregunteu si és bo realitzar tota l’activitat física setmanal durant el cap de setmana…l’Albert Giménez ens ha fet arribar la resposta, al enviar-nos aquesta informació. Resumir tot l’exercici setmanal recomanat en una o dues sessions durant el cap de setmana es suficient per produir importants beneficis per a la salut. A diferència\nBon any 2017! Propòsits d’any nou\nBy Angelina 12 gener 2017 PAFES, PAFES\nL’inici de l’any és un bon moment per fer-se propòsits de millora…Si t’has proposat fer més activitat física, enhorabona! Hi ha bons motius per incorporar al menys 30 minuts d’activitat física diària. Un propòsit que ben segur aconseguiràs amb l’ajuda del test d’activitat física, els trucs per ser actiu a diferents entorns i edats, i


Dijous, 31 Maig 2018 07:39\nDimecres, 30 Maig 2018 09:34\nDimarts, 29 Maig 2018 10:32\nDilluns, 28 Maig 2018 17:49\nDiumenge, 27 Maig 2018 09:58\nEliminades a la tanda de penals\nLa pena màxima ha castigat el Femení A de l'Europa amb l'eliminació de la Copa Catalunya 2018 després d'empatar davant el Pardinyes (1-1).\nDiumenge, 27 Maig 2018 09:55\nEl Filial de l'Europa no disputarà finalment la promoció d'ascens. Els graciencs han caigut a Canyelles (2-1) i tampoc hi hagut caramboles.\nDissabte, 26 Maig 2018 07:52\nDivendres, 25 Maig 2018 19:58\nGuillem Castell reforça el lateral\nL'Europa ha tancat la incorporació del carriler Guillem Castell, procedent del Santboià, amb qui ha jugat aquesta temporada a Tercera.\nDivendres, 25 Maig 2018 11:41\nJosa renova una temporada més\nEl migcampista Guillem Josa, format a la base de l'Europa, afrontarà el curs vinent la seva tercera temporada al Primer Equip gracienc.\nDivendres, 25 Maig 2018 10:54


DebatPSC | Data'n'Press\nInici » DebatPSC\nDebatPSC va ser un projecte de monitorització social del debat sobre el 12é Congrès del PSC, va ser realitzar un mes i mig abans que el Whashington Post fes el MentionMachine. A la web del projecte explicàvem com funcionava tot plegat.\nEl compte @debatPSC té una bona part dels seus tweets automatizats, per evitar confusions deixem per escrit totes les regles que apliquem.\nA traves del RSS twittejem els post que els membres de la executiva del PSC fan en els seus blocs. Sempre posem el nom de qui l’ha escrit i usem el hashtag #congresPSC, ja que és el proposat pels socialistes i el més usat.\nFem un seguiment diari quantitatiu dels candidats a twitter i extraiem algunes de les dades de l’API de twitter: número de followers, de tweets i de mencions/RT. Creiem que pot ser interessant veure com evolucionen dia a dia aquestes dades, ja que ens mostra quina activitat hi ha al voltant del candidat.\nExtraiem els Trending Topics de diversos grups relacionats amb el debat, penalitzem les paraules buides (articles, pronoms, monosilabs) i premiem les paraules que estan començant a sortir respecte aquelles que ja fa dies que estan en boca de tots. Per extreure aquest TT treballem amb quatre univers: #candidatsPSC que són els tweets dels quatre candidats, #executivaPSC tweets de la nostra llista diputats i executiva, #congresPSC tots aquells tweets que contenen el hashtag, i #universPSC que són tots els univers anteriors sumats i afegint-li altres hashtags que està usant la comunitat socialista.\nEls tweets d’artícles i el comunity managment són absolutament manuals.\nEleccions europees a El Confidencial\nVídeo de la taula rodona "Periodisme de dades en els mitjans a Espanya "\nPresentacions de les I Jornades de Periodisme de Dades y Open Data\nData'n'Press a la revista del Col·legi de Periodistes\nRepas del primer any de vida\n@encatala al informatiu de Tv3


El estereotipo me mata – Presentació « Nuria Escalona\nEl estereotipo me mata – Presentació\nEl bloc “El estereotipo me mata” va ser un descobriment d’aquest passat estiu. En el primer cop d’ull no sabia qui l’escrivia, però vaig llegir un post que parlava de publicitat deixant enrere tota mena d’anàlisi sobre campanyes i marques que podem trobar en molts blocs dedicats a la publicitat. Era un bloc que parlava dels publicitaris, parlava de nosaltres.\nEn breu vaig decidir esbrinar qui el redactava, i com no podia ser d’altre manera totes aquelles històries i anècdotes tenien la signatura de Richard Wakefield. Aquest nom em deia moltes coses, i em va traslladar a pensar en el moment en que el vaig conèixer. D’això ja en fa uns anys. Era estudiant de segon o tercer de carrera i em vaig apuntar a un curs de la Universitat d’Estiu (no ho negaré, em feien falta crédits) en el qual ell era el professor. Vaig entrar a l’aula i vaig agafar cadira. A l’espera de que el professor comences la seva classe va passar quelcom: un individu va posar tres cançons. Tothom se’l va quedar mirant amb cara de sorpresa. Era en Richard Wakefield i la seva forma de presentar-se. D’aquells dies, però, encara en guardo un record més que sovint puc veure reflectit en el seu bloc: una recomanació literària, “Elogio a la lentitud” de Carl Honoré. Es tracta d’un llibre que parla de la filosofia i manera de fer del Movimiento Slow. Aparentment gens relaciona amb la vida dels publicitaris, realment em va fer reflexionar sobre la vida que duen les nostres societats, i sobre el que jo podia canviar o intentar canviar en mi mateixa, i en el meu dia a dia com a publicitària, per tenir una vida més agradable.\nAquests dos records, dues anècdotes, són dues mostres d’atreviment: l’atreviment que va mostrar presentant-se d’aquella manera enfront tots els seus nous alumnes, i l’atreviment que va tenir per dir-nos als alumnes que podíem atrevir-nos a canviar i no conformar-nos amb allò que per sistema o sinergia fem sense qüestionar-nos.\nA tot això, vaig seguir tenint contacte amb en Richard, a la facultat, a través dels seus innovadors projectes, etc, i gràcies al descobriment del seu bloc – del qual em vaig fer lectora habitual- fa poc em va demanar de presentar-lo oficialment. No m’hi podia negar, el bloc m’encantava, comparteixo el que s’hi diu i en Richard m’estava donant l’oportunitat de superar una vegada més la por que em podia provocar parlar en públic – que no és el mateix que presentar davant un client o davant els teus companys de classe-.\nAixí, el dia 14 de desembre, a la Facultat de Comunicació Blanquerna i acompanyada de Josep Maria Brugués, Keco Pujol, Claudio Versiani i el mateix Richard Wakefield vam fer-ne la presentació.\nFent ús d’una de les seves màximes “para ser creativo hay que ser atrevido” podem dir que això és el que trobem en aquest bloc: creativitat i atreviment. Una creativitat i atreviment enfocada a la vida dels publicitaris, d’aquells que ho volen ser i de tots els components amb qui els publicitaris mantenim constantment relació, que són molts! En aquest sentit, moltes vegades, ens pot fer tocar de peus a terra y reflexionar sobre allò que fem i realment voldríem fer. Un gran recull d’històries que, com tota bona historia publicitària, tenen els components necessaris perquè, siguis o no membre del sector publicitari, et sentis atrapat i molt identificat, de manera que et pots sentir el gran protagonista d’aquestes histories.\nA classe, comentant-ho a companys de feina, amb els amics, quan parles de “El estereotipo me mata” sempre reps un feedback positiu, encara és moment de rebre alguna critica, així que us recomano que li feu una ullada.\nUn apunt curiós que fa que el bloc sigui diferent de la resta de blocs és el punt de simplicitat amb el que juga. Només hi trobareu text i fotografies, cap hipervincle. Quan ho vaig veure em va semblar estrany, avui és part del que fa especial aquest bloc.


Psicologia amb Adolescents: de gener 2017\nPsicologia amb Adolescents\nLa recepta màgica\nEnguany estic fent xarrades per a mares i pares per les escoles i estic trobant-me una demanda comuna: Entre els assistents sempre hi ha algú que em demana una recepta per educar els fills. Una recepta que servisca en qualsevol moment i qualsevol situació, però en especial, que a l'aplicar-la faça entendre als fills que allò que els neguem és bo per a ells i que a l'aplicar aquesta fórmula desapareixeran els enfados i les protestes i tot seran somriures i felicitat com a les sèries de la tele.\nEn les xarrades m'agrada apuntar a la pissarra tot allò que les famílies volen resoldre, i ja tinc un espai guardat per la «recepta màgica». De fet, quan he fet xerrades per a mestres i professors, m'ha sorprés que també tenien aquesta necessitat. Una recepta que els faça ser reconeguts i que faça entendre els alumnes que han d'atendre'ls, estudiar, fer els deures i contestar a les preguntes.\nÒbviament, i en contra de tots els programes de televisió que s'obstinen a presentar-nos receptes infal·libles que després no funcionen a les nostres cases, la recepta màgica té un truc: No pot ser la mateixa per tothom i ha d'anar evolucionant a mesura que els fills van superant etapes.\nA les xarrades que faig, hi ha dues qüestions que aclarisc abans de respondre: Els pares, mares, mestres, professors,... són els experts en les seues famílies o classes, doncs tenen infinitament més experiència i informació sobre els seus fills i alumnes que jo. La segona és que jo tinc experiència en situacions diferents de les que podem extreure idees que els ajuden a confrontar els problemes des de noves perspectives i fent ús de noves ferramentes.\nDes de casa, ara que estic escrivint aquest text, veig que quasi totes les receptes apareixen uns ingredients comuns a partir dels quals anem fent: El primer és que els pares, les mares i els mestres són ací els experts en educar els fills i els alumnes, i jo solament aporte una part que ajuda a superar la dificultat. El segon ingredient és que han de sentir-se còmodes amb allò que van a fer. I el tercer i últim ingredient és que a ningú li agrada viure enfadat, tampoc als xiquets i als adolescents, per això quan busquem una solució hem d'estar tots implicats.\nCom jo dic a sempre que puc, vinc a corregir de sal, a afegir un nou ingredient que done el gust que volem trobar, però no a canviar la manera de cuinar. No a tot el món ens agrada el mateix, ni busquem el mateix, per això quan done la «recepta màgica», m'esforce tant a conéixer abans de suggerir.\nAixí, si esperaves trobar la «recepta màgica» en aquestes línies, has de pensar primer en el que vols per la teua família, pels teus alumnes, o per a tu mateix. Després de fer aquest xicotet exercici, podem començar a buscar-la.\nRaül Pérez Naya, Psicòleg Familiar\n15 anys treballant amb joves em\nporten a fer aquest blog, per tal\nde crear un espai on compartir\ntot allò que vaig aprendre i tot\nallò que continue aprenent.\nDinàmiques de grup: gerza.com\nAlfredo Oliva, Reflexiones de un psicólogo evolutivo.


Data de publicació: 11/08/2018 14:40\nMolt URGENT, si us plau\nA veure, us explico: la meva amiga ja fa dies (molts) que diu que ha perdut la gana, ja no es cuida de la seva imatge personal, esta trista... Jo vaig pensar que podia tenir depressio, pero vaig intentar que passes els dies per a veure si domes era un bajon temporal o era depressio de veritat. Com que aixo encara continua ja penso que te depressio. I jo vull ajudar-la pero amb un tema aixi, que faig?\nA mes a mes, sempre ens estem barallant i ara no ens parlem i em sento molt malament perque esta sola (domes em te a mi) I si es culpa meva? Per les baralles que tenim constantment?\nSi us plau contesteu, estic molt desesperada perque ja no se que fer, li he dit alguna vegada lo de buscar ajuda, psicolegs, pero no vol.... Em sento moolt malament per estar enfadades perque es lo ultim que li hauria de fer en estos moments, pero sempre em fa sentir culpable de tot, o no vol quedar mai, o diu que sempre fem el que jo dic (i no es veritat, jo proposo "plans" i li pregunto si vol!) Pos despres de tantes baralles ara ja me enfadat de veritat i no ens parlem... Crec que es el pitjor que li puc fer ara... Pero esque amb totes les coses que diu tambe me fa mal a mi... Si us plau dieume que fer? Perque no tinc ni idea...😟\nPerdo si no me explicat be... I, gracies pel que feu!!\nData de publicació: 16/08/2018 17:31\nT'has explicat molt bé i és una situació una mica delicada.\nPel que expliques hi ha dos temes importants: les vostres discussions i el seu malestar. No sé fins a quin punt una cosa influeix en l'altra, però el que et puc dir és que tens tot el dret a enfadar-te si una persona no et respecta o sents que et fa sentir culpable del seu malestar.\nÉs important que aprenguis a separar-te del seu malestar. Tu no ets la responsable del que li passi, no pots carregar amb aquesta culpabilitat.\nMarca uns límits. Torna a parlar-hi (segurament per ella és més difícil tornar-se a apropar a tu), però assegura't que et tracta bé.\nParla amb la teva família sobre la situació i que t'ajudin a parlar-ne i comentar-ho a la família de la teva amiga (ells també ho haurien de saber).\nQuan quedis amb ella feu una planificació (un dia escull una i un altre dia l'altra)\nEscolta-la i no intentis convèncer-la de res, simplement escolta el seu patiment (això l'ajudarà molt). Si intentes portar-li la contrària és molt probable que es tanqui en banda i us allunyeu més.


Relat "L'eco dels corbs"\nInici > detall del relat: L'eco dels corbs\nAssegut a la branca, balanceja les cames, nu i demacrat. Entre les mans, fermament sosté l'únic objecte que posseeix. Està avocat al seu propi interior, als seus pensaments i records.\nTemps enrere, durant la seva època daurada va ser un heroi amb un secret que el feia poderós: la seva mirada era vida. Quan el seu camp visual escombrava un tros de terra, no passava gaire estona abans que la vida se'n proclamés la propietària indiscutible. Vivia en un castell d'ivori envoltat per vastos boscos i praderies. Una regió feliç, pròspera i fecunda circumdada per rius de mel. Tothom hi era benvingut, al seu jardí, si era prou noble per respectar tota l'essència d'aquell paradís.\nI enmig de tanta pau i harmonia, va voler criar corbs per no fer un greuge a ningú. Va triar un arbre alt, mil·lenari, proper al seu castell, per poder oferir-los el millor que tenia. Li plaïa el contrast d'aquell negre lluent amb les fulles verdes i argentades del millor arbre que posseïa, i sobretot durant l'època de floració o quan els fruits ja eren madurs i es tornaven d'aquell roig intens. Va voler criar corbs, dèiem, i li van treure els ulls. No recorda com va ser, però un bon dia (o un mal dia) se li van llençar a sobre com fletxes ennegrides pel verí. Mai ha comprés quin en va ser el motiu, però el van deixar cec.\nI tot el seu món se'n va anar en orris. Privat de la vista, tot es va sumir en la decadència inevitable. La seva mirada regava aquell indret i el mantenia fort i irreductible, i incomprensiblement s'havia acabat. I en aquella lamentable situació va perdre el seny, el nord, el judici, i va quedar reclòs per sempre en el seu pensament, sense poder defugir-la, presoner de la seva capacitat mental nafrada. Sense trobar la lògica de tot plegat es va enfilar a la branca més alta de l'arbre on la seva sort havia estat concebuda i als peus del qual la seva maledicció s'havia consumat.\nAra, assegut a la branca, balanceja les cames, coronant l'immens esquelet d'aquell arbre, antic símbol del seu poder. Perquè ja tot al seu voltant són esquelets: esquelets d'éssers que sense el seu suport havien caigut innecessàriament, esquelets d'arbres morts i secs, l'esquelet del seu castell...\nI s'obsessiona amb el record del so del batec de les ales dels corbs quan s'enlairaven deixant-lo estirat a terra, amb les restes dels seus ulls encara al bec. I cada cop que l'eco de les passes o les veus d'un explorador encuriosit ressona entre les parets de les ruïnes de la seva antiga residència, dispara intuïtivament l'escopeta que prem contra el seu pit contra les finestres del palau, sense veure res, fins que l'única cosa que sent és l'eco d'un cadàver picant contra el terra de les seves estàncies. Ja ha caçat l'eco, i només roman el silenci.\nEt seré sincera: només llegeixo per plaer, m’importa menys que estigui millor o pitjor escrit, el que desitjo d’una narració és que em toqui, que em sacsegi, que em faci sentir... M’agrada el món interior que descrius, et continuaré llegint buscant més...\nrbbarau | 22-05-2006\nTant si ets qui em penso que ets com si no ets qui em penso que ets, et felicito per aquest conte. M'ha agradat molt. (només m'ha sobrat un parentesi que posava: "o un mal dia"... ¬¬jeje)\nPer lo demés m'ha agradat molt.\nMissatge molt clar..."cria cuervos q t sacaran los ojos.." si ja ho diu el meu pare...


Rovicma - Agua\nRovicma Lampistes S.L.\nSolucions en lampisteria\nInstal·lem, repararem i mantenim la seva xarxa d'aigua i desaigua, fuites, desembussos, així com tot tipus de cisternes, sanitaris, aixetes, aigüeres, sifons, bateries d'aigua, desaigües, piques, fonts, vàters, escalfadors, acumuladors i plaques solars.\nSubstituïm tubs de plom per coure.\nDes de la instal·lació més simple fins a la instal·lació mes complerta, busquem les solucions mes eficients, per aconseguir el millor resultat. Per qualsevol avaria o instal·lació que pugui necessitar en la seva llar, empresa, comerç o comunitat. Els materials que utilitzem són de les primeres marques del mercat i homologats segons normativa vigent.\nRealitzem manteniments preventius i correctius. Oferim un servei de revisions periòdiques de les instal·lacions, segons el pla de manteniment dissenyat, de forma personalitzada i adaptada a les necessitats especifiques de cada client per tal de mantenir la seva instal·lació sempre en òptimes condicions d'ús e imatge. Treballem tant per a la seva llar, empresa, comerç o comunitat.\nTreballem amb totes les marques del mercat i assessorem de forma personalitzada segons les necessitats del client.\nDescalcificadors - Osmosi inversa\nDescalcificadors electrònics intel·ligents\nLa solució efectiva al problema de la cals. Protecció del cabell, pell i mans. Evita l'obstrucció de canonades i aixetes. Estalvi amb detergents e incrustacions al renta-vaixella. Protegeix la seva caldera.\nPetit, eficaç i òptim. Ultra baix consum d'aigua. Sense connexió elèctrica de dimensions reduïdes que permet una ubicació integrada en la vostra llar.\nSistemes de tractaments d'aigua - Osmosi inversa domèstica\nEl plaer de beure aigua pura en la vostra llar. Beure l'aigua d'altíssima qualitat, cristal·lina i fresca amb solament obrir la seva aixeta. Major qualitat de vida. Més beneficis per a la vostra salut. Estalvi del 100% en compra de l'aigua embotellada. En la cuina pel seu alt grau de depuració. Sana i segura per al biberó dels seus fills. Dietes baixes en sodi. Infusions amb un autèntic sabor natural. Diferents posicions d'instal·lació. Sota l'aigüera amb adaptació a l'espai disponible.